Carl Henrik Holten

Carl Henrik von Holten (født 7. august 1775 på Juellund ved Køge, død 5. juli 1862 i Valby i KøbenhavnCarl Holten fra Dansk biografisk leksikon) var en dansk gehejmekabinettsarkivar og etatsråd som var statssekretær i det norske regjeringsrådet i 1814.
Regjeringsrådet/Statsrådet i Norge/2. mars 1814 - 11. november 1814 fra Regjeringen.no

Holten var utdannet offiser og landmåler og tilbragte flere år i Dansk Vestindia. Da han returnerte til hjemlandet i 1810 ble han anbefalt til stillingen som sekretær ved stattholderskapet i Norge. Han arbeidet først hos prins Frederik av Hessen, senere hos tronfølgeren Christian Frederik.

I Norge bodde og arbeidet Holten i Kommandantboligen på Akershus festning hvor han ledet stattholdersekretariatet, senere statsrådssekretariatet, frem til høsten 1814 da han returnerte 
til Danmark.Stab og sekretariat fra Arkivverket

Da Christian Frederik ble utnevnt til guvernør over Fyn i 1815 ble han utnevnt til hans guvernementssekretær, en stilling han hadde frem til Christian Frederiks tronbestigelse i 1839. Holten ble da utnevnt til gehejmekabinettsarkivar. Etter kongens død i 1848 levde han som privatmann.

 Referanser 

Kategori:1814 i Norge
Kategori:Danske embets- og tjenestemenn
Kategori:Norske statssekretærer
Kategori:Personer fra Køge